РЕГЛАМЕНТ ЗА ОПРЕДЕЛЯНЕ НА НОСИТЕЛИ НА
НАЦИОНАЛНИ НАГРАДИ ЗА УЧЕНИЦИ „ТИЙН ТАЙМ“

Чл. 1. (1) Националните награди „Тийн Тайм“ е инициатива на Българското национално радио, организирана по идея на от предаването „Тийн тайм“ на програма „Христо Ботев“.
(2) Националните награди „Тийн тайм“ имат за цел да отличат младежи на възраст от 12 до 19 години, които се обучават от V до XII клас в Република България, както и на тези, които живеят извън пределите на страната и които имат забележителни постижения в различни области на изкуството, литературата, науката, обществения живот и културното наследство.
Чл. 2. (1) Конкурсът се провеждат всяка година и се организира от Българското национално радио (БНР).
(2) Екипът, ангажиран с реализацията му, се определя със заповед на генералния директор на БНР.
(3) Реализацията на конкурса се осъществява със съдействието на националните и регионални програми на БНР, дирекция „Техника“, дирекция „Дигитални програми“, дирекция „Правна“, дирекция „Търговска“.
Чл. 3. Категориите, в които могат да бъдат номинирани или да кандидатстват ученици, са:
1.Тийн Тайм ТВОРЕЦ – за млади артисти, художници и музиканти;
2.Тийн Тайм ПИСАТЕЛ – за автори на стихове, разкази, есета, пътеписи и романи;
3.Тийн Тайм НАУКА – за образователни и научни постижения;
4.Тийн Тайм ИНФЛУЕНСЪР – за младежи, които използват социалните мрежи с положително влияние и ценни послания;
5.Тийн Тайм ОТГОВОРЕН – за социално отговорни ученици, доброволци и обществено активни личности;
6.Тийн Тайм ПАЗИТЕЛ – за принос към опазването на материалното и нематериално културно наследство.
Чл. 4. Право на участие имат всички ученици от V до XII клас, навършили 12 години и ненавършили 20 години към датата на подаване на кандидатурата.
Чл.5. Кандидатстването се извършва:
1. Лично от ученика;
2. Чрез номинация от родител, учител, организация или институция;
3. Индивидуално или в група (напр. музикална формация, олимпиаден екип и др.).
Чл. 6. Необходими документи за участие в конкурса са:
1.Формуляр за участие – включва кратка автобиография, описание на постиженията и избрана категория/категории;
2.Декларация от участник – за ученици, навършили 18 години или декларация от родител/настойник  за непълнолетните ученици;
3.Допълнителни материали (по желание) – линкове към творби, видеа, публикации, препоръки, снимки и др.
Чл. 7. (1) Официалният старт на конкурса „Тийт Тайм “ се определя текущата година от екипа по чл. 2, ал. 2. 
(2) До датата по ал. 1 се подготвя и одобрява  рекламния клип (анонс) от Редакционния съвет на програма „Христо Ботев“ и се съгласува с дирекция „Търговска“. 
(3) В клипа по ал.2 се посочват условията за участие и  клипът започва да се излъчва по националните и регионални програми на БНР. 
(4) Условията за участие се публикуват и на: 
1. началната страница на сайта на БНР;
2. сайта на програма „Христо Ботев“;
3. сайта на Детското БНР.
(5) На  интернет сайтовете по ал. 4 се поставя и рекламен банер с логото на конкурса. 
Чл. 8. (1) Крайният срок за подаване на документите за участие е 1 ноември на всяка календарна година.
(2) Кандидатурите се подават по електронен път на имейл: teentimeawards@bnr.bg
Чл. 9. Постъпилите документи за участие се регистрират и селектират от работна група, определена със заповед на генералния директор на БНР. в чийто  състав се включват представители на програма „Христо Ботев“ и отдел "Секретариат и протокол".
Чл.10. (1) Кандидатурите се оценяват от Жури, съставено от утвърдени професионалисти и обществени личности в съответните области.
(2) Журито е междуинституционално и включва утвърдени експерти от сферите на изкуство, литература, наука, култура, медии, граждански сектор, както и един инфлуенсър, отговарящ на имиджа и посланията на БНР.
(3) Съставът на журито се определя със заповед на генералния директор на БНР, по предложение на директора на програма „Христо Ботев“.
(4) Председателят на журито се определя от генералния директор на БНР по предложение на директора на програма „Христо Ботев“.
(5) Журито се състои от 7  души, като се включват представители на различни области, според категориите, посочени в чл. 3.
(6) Съставът на журито е поверителен до обявяване на финалистите на интернет сайта на БНР, сайта на програма „Христо Ботев“ и официалните канали на БНР.
(7) Логистична и комуникационна връзка с Журито се осъществява от определено в заповедта на генералния директор по ал. 3 лице за контакт,.. 
Чл. 11. (1) В заповедта на генералния директор за определяне на състава на журито всяка година се определя и датата за провеждане на конкурса.
(2) До датата по ал. 1 определеното лице за логистика и комуникация с журито подготвя и предоставя кандидатурите на журито на хартиен и/ или електронен носител.
Чл. 12. Критериите за оценка са: 
1. Оригиналност;
2. Въздействие и значимост;
3. Обществена значимост;
4. Устойчивост на постиженията;
5. Лична мотивация.
Чл. 13. Журито провежда окончателното си заседание до 10 октомври на съответната календарна година. 
Чл. 14. (1) Журито поставя оценки от 1 до 3 за всяка кандидатура, като се вземат предвид посочените в чл. 12 критерии. 
(2) Оценките се сумират и кандидатурите, които събират най-висок резултат до трима участници в съответната категория се   се посочват като финалисти за всяка от шестте категории.
Чл. 15. Журито има право да присъжда специални награди, включително такива, учредени от ЮНЕСКО и фондация „Димитър Еленов“- автор на идеята за конкурса.
Чл. 16. Решението на журито е окончателно и не подлежи на обжалване или преразглеждане.
Чл. 17. (1) Представянето на финалистите и обявяването на победителите се осъществява в директно предаване по програма „Христо Ботев“, което се провежда не по-късно от 20 октомври на текущата година.
(2) Информация за финалистите се разпространява  чрез националните и регионалните програми на БНР, както и в официалните онлайн канали и социални мрежи на БНР, със съдействието на отдел "Секретариат и протокол".
Чл. 18. (1) БНР може да използва изпратените материали с цел популяризиране на конкурса.
(2) Участието в конкурса се  приема за съгласие с посоченото по ал. 1 условие.

           Милен Митев  ...............................
          Анна Хаджиева  ...............................
           Даниел Спасов ................................
           Димитър Абрашев .......................... 
          София Владимирова .........................
 
 Съгласували :

 Катя Атанасова  - и.д.  Дирекция „Правна“

 Кин Стоянов, директор на програма „Христо Ботев“

Изготвил : 

Наталия Маева – завеждащ редакция „Новини, образование, култура“
